# Verdensmesterskapet i skiflyging

| Artikkelen inngår i serien om
**Skihopping** |
| --- |
|  |
| **Øvelsene** |
|
Skihopping • Skiflyging • Kombinert |
| **Konkurranser** |
|
OL • VM • Verdenscup • Kontinentalcup • FIS-cup • Hoppuka • Raw Air • Hoppukevinnere • VM i skiflyging • NM |
| **Hoppbakker** |
|
OL-bakkene • VM-bakkene • Bakker i Norge • Holmenkollen • Vikersund • Lillehammer • Granåsen |
| **Aktivitet** |
|
Verdensrekorder i skihopping • Lengste hopp • Skihopping etter land • Kvinner i skihopping |

**Verdensmesterskapet i skiflyging** er de verdensmesterskap som arrangeres av Det internasjonale skiforbundet (FIS) i skiflyging og holdes annethvert år. VM i skiflyging ble første gang arrangert i 1972, og fra 1973 til 1985 ble mesterskapet arrangert i oddetallsår. Siden 1986 har verdensmesterskapet i skiflyging blitt arrangert i partallsår. Lagkonkurranse ble første gang arrangert i 2004.

Verdensmesterskapet er blitt arrangert i alle de fem skiflygingsbakkene som er i drift. Det har aldri blitt arrangert i skiflygingsbakken Copper Peak i Ironwood i Michigan i USA.

## Kort historie

### Fra skiflygingsuker til VM og verdenscup

Begrepet «skiflyging» har siden 1930-tallet blitt brukt som betegnelse på skihopping i særlig store hoppbakker, etter at den første store bakken i Planica ble bygd i 1934. Det ble arrangert skiflygingsuker i Planica på 1930- og 40-tallet til tross for at FIS ikke tillot hopping i eller bygging av skiflygingsbakker.

Etter at Oberstdorf tok i bruk sin skiflygingsbakke i 1950, vedtok FIS i 1951 å tillate bygging av slike bakker, og overtok den formelle organiseringen også av skiflyging, i tillegg til annen skihopping. Fra og med 1952 gikk skiflygingsukene på rundgang mellom Planica, Oberstdorf og Kulm (Bad Mitterndorf). I 1966 ble Vikersundbakken utbygd til skiflygingsbakke, og arrangerte etter hvert også skiflygingsuke.

Det første offisielle verdensmesterskapet i skiflyging ble arrangert i Planica i 1972. De neste årene ble det fremdeles arrangert skiflygingsuker i de årene det ikke var VM. Da verdenscupen i hopp startet opp sesongen 1979/80, ble skiflygingsukene en del av verdenscupen. Også VM i skiflyging inngikk en periode i verdenscupen.

Kvinner har ved noen få anledninger hoppet i skiflygingsbakker, men det har aldri blitt arrangert terminfestede skiflygingsrenn for kvinner.

### Værforhold, avlysninger og stygge fall

Under VM i skiflyging har kun lagkonkurransen i 2014 blitt avlyst på grunn av vanskelige værforhold, men mange mesterskap har vært plaget av dårlig vær som har ført til utsettelser og avlysning av hele konkurransedager og enkeltomganger. Nærmest full avlysning av VM kom man i Vikersund i 2000, da vind, problemer med sporet og dataproblemer gjorde at kun treningen fredag kunne gjennomføres som planlagt. VM ble til slutt gjennomført med tre konkurranseomganger mandag.

I Oberstdorf i 1988 skapte vedvarende, kraftig snøvær store problemer for arrangørene, og gjorde at kvalifiseringen fredag og rennet lørdag måtte avlyses. Lørdag kveld ble det meldt at alle veiene i dalene rundt Oberstdorf, inkludert veien gjennom Birgsautal forbi skiflygingsbakken, måtte stenges på grunn av snøskredfaren. Man greide likevel å åpne veien fra Oberstdorf sentrum opp til skiflygingsbakken i løpet av natta. Været bedret seg, og rennet søndag kunne avvikles.

Også under VM i 1972, 1973, 1977, 1979, 1985, 1990, 1992, 1994, 2002, 2012, 2014, 2016 og 2018 ble omganger eller hele konkurransedager avlyst på grunn av dårlig vær.

I Harrachov i 1983 ble alle konkurranseomgangene gjennomført, men sterk vind bidro til flere stygge fall. Blant annet falt Horst Bulau fra Canada og Jens Weißflog fra Øst-Tyskland stygt under trening, noe som førte til at hele det canadiske laget trakk seg fra mesterskapet. Under VM i Bad Mitterndorf i 1986 ble syv hoppere skadet i stygge fall. Blant disse var norske Rolf Åge Berg (hjernerystelse og ødelagt korsbånd, 12 % invalid), japanske Masahiro Akimoto (hjernerystelse og brudd i høyre ankel) og Ulf Findeisen fra Øst-Tyskland (hjernerystelse, ribbeinsbrudd og hjertestans).

## Verdensrekorder

Det har blitt satt flere verdensrekorder under VM i skiflyging, både på trening foran VM og i selve konkurransene. Siste gang det skjedde under VM var imidlertid så langt tilbake som i 1994, da Espen Bredesen fra Norge hoppet 209 meter under trening i Planica 18. mars. Alle senere verdensrekorder er blitt satt i verdenscuprenn enten i Planica eller Vikersund.

Heinz Wosipiwo fra Øst-Tyskland var den første som satte verdensrekord under et verdensmesterskap, da han hoppet 169 meter under trening i Oberstdorf 9. mars 1973. Under dette mesterskapet falt imidlertid flere hoppere på hopp som var betydelig lengre enn stående verdensrekord. Lengst av disse var sveitsiske Walter Steiners hopp på 179 meter.

## Resultater

|  |  |  |  |  |  |  |
| --- | --- | --- | --- | --- | --- | --- |
| År | Sted | Bakke | Øvelse | **Verdensmester** | **Sølv** | **Bronse** |
| 1972 |  Planica | Velikanka K165 | Individuelt |  Walter Steiner |  Heinz Wosipiwo |  Jiří Raška |
| 1973 |  Oberstdorf | Heini Klopfer-bakken K165 | Individuelt |  Hans-Georg Aschenbach |  Walter Steiner |  Karel Kodejška |
| 1975 |  Bad Mitterndorf | Kulm K152 | Individuelt |  Karel Kodejška |  Rainer Schmidt |  Karl Schnabl |
| 1977 |  Vikersund | Vikersundbakken K150 | Individuelt |  Walter Steiner |  Toni Innauer |  Henry Glaß |
| 1979 |  Planica | Velikanka K165 | Individuelt |  Armin Kogler |  Axel Zitzmann |  Piotr Fijas |
| 1981 |  Oberstdorf | Heini Klopfer-bakken K175 | Individuelt |  Jari Puikkonen |  Armin Kogler |  Tom Levorstad |
| 1983 |  Harrachov | Čerťák K180 | Individuelt |  Klaus Ostwald |  Pavel Ploc |  Matti Nykänen |
| 1985 |  Planica | Velikanka K185 | Individuelt |  Matti Nykänen |  Jens Weißflog |  Pavel Ploc |
| 1986 |  Bad Mitterndorf | Kulm K185 | Individuelt |  Andreas Felder |  Franz Neuländtner |  Matti Nykänen |
| 1988 |  Oberstdorf | Heini Klopfer-bakken K182 | Individuelt |  Ole Gunnar Fidjestøl |  Primož Ulaga |  Matti Nykänen |
| 1990 |  Vikersund | Vikersundbakken K175 | Individuelt |  Dieter Thoma |  Matti Nykänen |  Jens Weißflog |
| 1992 |  Harrachov | Čerťák K180 | Individuelt |  Noriaki Kasai |  Andreas Goldberger |  Roberto Cecon |
| 1994 |  Planica | Velikanka K185 | Individuelt |  Jaroslav Sakala |  Espen Bredesen |  Roberto Cecon |
| 1996 |  Bad Mitterndorf | Kulm K185/JL190 | Individuelt |  Andreas Goldberger |  Janne Ahonen |  Urban Franc |
| 1998 |  Oberstdorf | Heini Klopfer-bakken K185/JL194 | Individuelt |  Kazuyoshi Funaki |  Sven Hannawald |  Dieter Thoma |
| 2000 |  Vikersund | Vikersundbakken K185/JL207 | Individuelt |  Sven Hannawald |  Andreas Widhölzl |  Janne Ahonen |
| 2002 |  Harrachov | Čerťák K185/JL203 | Individuelt |  Sven Hannawald |  Martin Schmitt |  Matti Hautamäki |
| 2004 |  Planica | Letalnica K185/JL215 | Individuelt |  Roar Ljøkelsøy |  Janne Ahonen |  Tami Kiuru |
| Lag |  Norge Roar Ljøkelsøy Sigurd Pettersen Bjørn Einar Romøren Tommy Ingebrigtsen |  Finland Tami Kiuru Veli-Matti Lindström Matti Hautamäki Janne Ahonen |  Østerrike Thomas Morgenstern Andreas Goldberger Andreas Widhölzl Wolfgang Loitzl |
| 2006 |  Bad Mitterndorf | Kulm K185/HS200 | Individuelt |  Roar Ljøkelsøy |  Andreas Widhölzl |  Thomas Morgenstern |
| Lag |  Norge Bjørn Einar Romøren Lars Bystøl Tommy Ingebrigtsen Roar Ljøkelsøy |  Finland Tami Kiuru Veli-Matti Lindström Matti Hautamäki Janne Ahonen |  Tyskland Michael Neumayer Georg Späth Alexander Herr Michael Uhrmann |
| 2008 |  Oberstdorf | Heini Klopfer-bakken K185/HS213 | Individuelt |  Gregor Schlierenzauer |  Martin Koch |  Janne Ahonen |
| Lag |  Østerrike Martin Koch Thomas Morgenstern Andreas Kofler Gregor Schlierenzauer |  Finland Janne Happonen Harri Olli Matti Hautamäki Janne Ahonen |  Norge Bjørn Einar Romøren Anders Bardal Tom Hilde Anders Jacobsen |
| 2010 |  Planica | Letalnica K185/HS215 | Individuelt |  Simon Ammann |  Gregor Schlierenzauer |  Anders Jacobsen |
| Lag |  Østerrike Wolfgang Loitzl Thomas Morgenstern Martin Koch Gregor Schlierenzauer |  Norge Anders Jacobsen Anders Bardal Johan Remen Evensen Bjørn Einar Romøren |  Finland Janne Happonen Olli Muotka Matti Hautamäki Harri Olli |
| 2012 |  Vikersund | Vikersundbakken K195/HS225 | Individuelt |  Robert Kranjec |  Rune Velta |  Martin Koch |
| Lag |  Østerrike Thomas Morgenstern Andreas Kofler Gregor Schlierenzauer Martin Koch |  Tyskland Andreas Wank Richard Freitag Maximilian Mechler Severin Freund |  Slovenia Jernej Damjan Jurij Tepeš Jure Šinkovec Robert Kranjec |
| 2014 |  Harrachov | Čerťák K185/HS205 | Individuelt |  Severin Freund |  Anders Bardal |  Peter Prevc |
| Lag | Avlyst på grunn av for sterk vind |
| 2016 |  Bad Mitterndorf | Kulm K200/HS225 | Individuelt |  Peter Prevc |  Kenneth Gangnes |  Stefan Kraft |
| Lag |  Norge Anders Fannemel Johann André Forfang Daniel-André Tande Kenneth Gangnes |  Tyskland Andreas Wellinger Stephan Leyhe Richard Freitag Severin Freund |  Østerrike Stefan Kraft Manuel Poppinger Manuel Fettner Michael Hayböck |
| 2018 |  Oberstdorf | Heini Klopfer-bakken K200/HS235 | Individuelt |  Daniel-André Tande |  Kamil Stoch |  Richard Freitag |
| Lag |  Norge Robert Johansson Andreas Stjernen Johann André Forfang Daniel-André Tande |  Slovenia Jernej Damjan Anže Semenič Domen Prevc Peter Prevc |  Polen Piotr Żyła Stefan Hula Dawid Kubacki Kamil Stoch |
| 2020 |  Planica | Letalnica K200/HS240 | Individuelt |  Karl Geiger |  Halvor Egner Granerud |  Markus Eisenbichler |
| Lag |  Norge Daniel-André Tande Johann André Forfang Robert Johansson Halvor Egner Granerud |  Tyskland Constantin Schmid Pius Paschke Markus Eisenbichler Karl Geiger |  Polen Piotr Żyła Andrzej Stękała Kamil Stoch Dawid Kubacki |
| 2022 |  Vikersund | Vikersundbakken K200/HS240 | Individuelt |  Marius Lindvik |  Timi Zajc |  Stefan Kraft |
| Lag |  Slovenia Domen Prevc Peter Prevc Timi Zajc Anže Lanišek |  Tyskland Severin Freund Andreas Wellinger Markus Eisenbichler Karl Geiger |  Norge Johann André Forfang Daniel-André Tande Halvor Egner Granerud Marius Lindvik |
| 2024 |  Bad Mitterndorf | Kulm K200/HS235 | Individuelt |  Stefan Kraft |  Andreas Wellinger |  Timi Zajc |
| Lag |  Slovenia Lovro Kos Domen Prevc Peter Prevc Timi Zajc |  Østerrike Michael Hayböck Manuel Fettner Jan Hörl Stefan Kraft |  Tyskland Pius Paschke Karl Geiger Stephan Leyhe Andreas Wellinger |
| 2026 |  Oberstdorf | Heini Klopfer-bakken K200/HS235 | Individuelt |  Domen Prevc |  Marius Lindvik |  Ren Nikaidō |
| Lag |  Japan Ryōyū Kobayashi Tomofumi Naitō Naoki Nakamura Ren Nikaidō |  Østerrike Stephan Embacher Stefan Kraft Manuel Fettner Jan Hörl |  Norge Johann André Forfang Kristoffer Eriksen Sundal Benjamin Østvold Marius Lindvik |
| 2028 |  Planica | Letalnica K200/HS240 | Individuelt |  |  |  |
| Lag |  |  |  |

Fotnoter
## Medaljefordeling

### Nasjoner

* *Kursiv skrift* angir nasjoner som ikke lenger eksisterer.
* *Oppdatert per VM i skiflyging 2026*

|  Nr.  | Nasjon / Lag |    Gull    |    Sølv    | Bronse | Totalt |
| --- | --- | --- | --- | --- | --- |
| 1 |  Norge | 10 | 7 | 5 | 22 |
| 2 |  Østerrike | 8 | 10 | 7 | 25 |
| 3 |  Slovenia | 5 | 2 | 4 | 11 |
| 4 |  Tyskland | 4 | 7 | 5 | 16 |
| 5 |  Sveits | 3 | 1 | 0 | 4 |
| 6 |  Japan | 3 | 0 | 1 | 4 |
| 7 |  Finland | 2 | 6 | 8 | 16 |
| 8 | *Øst-Tyskland* | 2 | 4 | 2 | 8 |
| 9 | *Tsjekkoslovakia* | 1 | 1 | 3 | 5 |
| 10 |  Tsjekkia | 1 | 0 | 0 | 1 |
| *Vest-Tyskland* | 1 | 0 | 0 | 1 |
| 12 |  Polen | 0 | 1 | 3 | 4 |
| 13 | *Jugoslavia* | 0 | 1 | 0 | 1 |
| 14 |  Italia | 0 | 0 | 2 | 2 |
| Totalt | 40 | 40 | 40 | 120 |

### Utøvere

* Tabellen inkluderer samtlige utøvere som har vunnet minst én gullmedalje.
* *Oppdatert per VM i skiflyging 2026*

| Plass | Utøver | Land | Fra | Til | Gull | Sølv | Bronse | Totalt |
| --- | --- | --- | --- | --- | --- | --- | --- | --- |
| 1. | Gregor Schlierenzauer | Østerrike Østerrike | 2008 | 2012 | 4 | 1 | 0 | 5 |
| 2. | Daniel-André Tande | Norge Norge | 2016 | 2022 | 4 | 0 | 1 | 5 |
| 3. | Roar Ljøkelsøy | Norge Norge | 2004 | 2006 | 4 | 0 | 0 | 4 |
| 4. | Martin Koch | Østerrike Østerrike | 2008 | 2012 | 3 | 1 | 1 | 5 |
| Peter Prevc |  Slovenia | 2014 | 2024 | 3 | 1 | 1 | 5 |
| 6. | Domen Prevc |  Slovenia | 2018 | 2026 | 3 | 1 | 0 | 4 |
| 7. | Thomas Morgenstern | Østerrike Østerrike | 2004 | 2012 | 3 | 0 | 2 | 5 |
| Johann André Forfang | Norge Norge | 2016 | 2026 | 3 | 0 | 2 | 5 |
| 9. | Bjørn Einar Romøren | Norge Norge | 2004 | 2010 | 2 | 1 | 1 | 4 |
| Timi Zajc |  Slovenia | 2018 | 2024 | 2 | 1 | 1 | 4 |
| 11. | Sven Hannawald |  Tyskland | 1998 | 2002 | 2 | 1 | 0 | 3 |
| Walter Steiner | Sveits Sveits | 1972 | 1977 | 2 | 1 | 0 | 3 |
| 13. | Tommy Ingebrigtsen | Norge Norge | 2004 | 2006 | 2 | 0 | 0 | 2 |
| Robert Johansson | Norge Norge | 2018 | 2020 | 2 | 0 | 0 | 2 |
| Andreas Kofler | Østerrike Østerrike | 2008 | 2012 | 2 | 0 | 0 | 2 |
| 16. | Severin Freund |  Tyskland | 2012 | 2022 | 1 | 3 | 0 | 4 |
| 17. | Stefan Kraft | Østerrike Østerrike | 2016 | 2026 | 1 | 2 | 3 | 6 |
| 18. | Karl Geiger |  Tyskland | 2020 | 2024 | 1 | 2 | 1 | 4 |
| 19. | Matti Nykänen | Finland Finland | 1983 | 1990 | 1 | 1 | 3 | 5 |
| 20. | Marius Lindvik | Norge Norge | 2022 | 2026 | 1 | 1 | 2 | 4 |
| 21. | Andreas Goldberger | Østerrike Østerrike | 1992 | 2004 | 1 | 1 | 1 | 3 |
| Halvor Egner Granerud | Norge Norge | 2020 | 2022 | 1 | 1 | 1 | 3 |
| 23. | Armin Kogler | Østerrike Østerrike | 1979 | 1981 | 1 | 1 | 0 | 2 |
| Kenneth Gangnes | Norge Norge | 2016 | 2016 | 1 | 1 | 0 | 2 |
| 25. | Wolfgang Loitzl | Østerrike Østerrike | 2004 | 2010 | 1 | 0 | 1 | 2 |
| Karel Kodejška |  Tsjekkoslovakia | 1973 | 1975 | 1 | 0 | 1 | 2 |
| Robert Kranjec |  Slovenia | 2012 | 2012 | 1 | 0 | 1 | 2 |
| Ren Nikaidō | Japan Japan | 2026 | 2026 | 1 | 0 | 1 | 2 |
| Dieter Thoma |  Tyskland | 1990 | 1998 | 1 | 0 | 1 | 2 |
| 30. | Simon Ammann | Sveits Sveits | 2010 | 2010 | 1 | 0 | 0 | 1 |
| Klaus Ostwald | Øst-Tyskland Øst-Tyskland | 1983 | 1983 | 1 | 0 | 0 | 1 |
| Hans-Georg Aschenbach | Øst-Tyskland Øst-Tyskland | 1973 | 1973 | 1 | 0 | 0 | 1 |
| Andreas Felder | Østerrike Østerrike | 1986 | 1986 | 1 | 0 | 0 | 1 |
| Lars Bystøl | Norge Norge | 2006 | 2006 | 1 | 0 | 0 | 1 |
| Anders Fannemel | Norge Norge | 2016 | 2016 | 1 | 0 | 0 | 1 |
| Ole Gunnar Fidjestøl | Norge Norge | 1988 | 1988 | 1 | 0 | 0 | 1 |
| Sigurd Pettersen | Norge Norge | 2004 | 2004 | 1 | 0 | 0 | 1 |
| Andreas Stjernen | Norge Norge | 2018 | 2018 | 1 | 0 | 0 | 1 |
| Kazuyoshi Funaki | Japan Japan | 1998 | 1998 | 1 | 0 | 0 | 1 |
| Noriaki Kasai | Japan Japan | 1992 | 1992 | 1 | 0 | 0 | 1 |
| Ryōyū Kobayashi | Japan Japan | 2026 | 2026 | 1 | 0 | 0 | 1 |
| Tomofumi Naitō | Japan Japan | 2026 | 2026 | 1 | 0 | 0 | 1 |
| Naoki Nakamura | Japan Japan | 2026 | 2026 | 1 | 0 | 0 | 1 |
| Anže Lanišek |  Slovenia | 2022 | 2022 | 1 | 0 | 0 | 1 |
| Lovro Kos |  Slovenia | 2024 | 2024 | 1 | 0 | 0 | 1 |
| Jaroslav Sakala |  Tsjekkoslovakia | 1994 | 1994 | 1 | 0 | 0 | 1 |
| Jari Puikkonen | Finland Finland | 1981 | 1981 | 1 | 0 | 0 | 1 |

## Kilder

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Statistics - Ranks & Positions: FIS Ski-Flying World Championships hos fis-ski.com

Autoritetsdata